 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መዓልቲ ደቂ-ኣንስትዮ ንጾታዊ መሰልናን መሰል ህዝብናን ክንቃለስ ኢና 8 መጋቢት 2019 ዝተመሓየሸ 8 መጋቢት 2020 ምንጪ ስእሊ, NEBIYAT MEASHOTIRHAS KIFLAY ኤርትራውያን ደቀንስትዮ ኣብ ተሓኤን ህዝባዊ ግንባርን ተሰሊፈን ዘርኣየኦ ጅግንነት ቆራጽነት ተወፋይነትን ብጻይነትን ብቓላት ተሪኽካ ዝግለጽ ኣይኮነን ብዙሓት ወጻእተኛታትን ደቂ ሃገር ጸሓፍትን መስኪሮሙለን እዮም ቢቢሲ ትግርኛ እምበኣር ብኣጋጣሚ እዚ ዕለት ንሰለስተ ኤርትራውያን ተቓለስቲ ብጉዳይ መሰል ደቀንስትዮ ኣዘራሪቡ ኣሎ - ርእይቶአን እነሆ ንዓመታት ውሽጣዊት ስርዕቲ ኮይና ኣብ ኣዲስ ኣበባ ክትነጥፍ ድሕሪ ምጽናሕ ኣብ 1975 ንሓደ ምስ ጸላኢ ብስለላ ተቖጺሩ ዝጸንሐ ዳብል ኤጀንት ሰብ ክትውድብ ፈቲና ምስተፈልጠት ሃዲማ ብሓገዝ መቓልስታ ስሩዓት ብምድረ ትግራይ ኣቋሪጻ ንጾሮና ኤርትራ ኣትያ ኣብ ተሓኤ ዝተሰለፈት ተጋዳሊት ኣስገደት ተስፋየውሃንስ ኣብ ሜዳ ኤርትራ ኣብ ተዋጋኢ ሰራዊትን ውዳበን ምንቕቓሕን ህዝቢ ተሳቲፋ ዘገልለት ሃገራዊት እያ ኣስገደት እቲ ናጽነት ኤርትራ ብምርግጋጽ ህይወትን ናብራን ህዝቢ ምልዋጥ ዝብል እቲ ሓፋሽ ተጋዳላይ ዝቃለሰሉ ዝነበረ መጻኢ ራኢን ዕላማን ንምትግባር ምስ ብጾታ ናብ ፈቐዶ ገጠራት እናኸደት ኣገልግሎት መባእታ ሕክምና ክንክን ኣልያን ቖልዑ ኣገዳስነት ምጥፋእ መሃይምነትን ትምህርትን ኣብቲ ሕብረተሰብ ሰሪጹ ዝጸንሐ ጎዳኢ ልምድታትን ከም ጠቢብን ባርያን ዝብል ነጻሊ ኣረኣእያን ንምእላይ ትሰርሕ ነይራ እንታይ ተኸዲና ነይራ? 